open-index/open-wikipedia-markdown huggingface dataset:
Vihorlat (národná prírodná rezervácia)

**Vihorlat** je národná prírodná rezervácia, nachádza sa v centrálnej časti sopečného pohoria Vihorlatské vrchy.

Je súčasťou Chránenej krajinnej oblasti Vihorlat. Na jej území sa nachádza časť Vihorlatského pralesa, ktorý je Svetovým prírodným dedičstvom UNESCO. Zároveň je zahrnutá do lokality Vihorlat (SKUEV0025), ktorá je územím európskeho významu sústavy Natura 2000.

Nachádza sa vo Vojenskom obvode Valaškovce v katastrálnych územiach Valaškovce-Juh a Valaškovce-Stred v okrese Humenné. Zaberá vrcholové časti najvyššieho vrchu pohoria – Vihorlat ().

Národná prírodná rezervácia bola vyhlásená v roku 1986 na ploche  za účelom zachovania a ochrany vrcholovej a podvrcholovej časti vrchu, ktoré predstavujú typické ukážky prirodzených klimaxových lesných a nelesných spoločenstiev najvyšších polôh pohoria. Najmä na severovýchodných svahoch vystupujú plochy andezitových lávových prúdov a pyroklastík. Vyskytujú sa tu teplomilné a významné horské druhy rastlín.

Pre verejnosť je národná prírodná rezervácia neprístupná z dôvodu ochrany prírody. Platí v nej najvyšší 5. stupeň ochrany. Neexistujú v nej vyznačené turistické chodníky, akýkoľvek pohyb je tam nepovolený.

Na zabezpečenie ochrany v chránenom území – Národnej prírodnej rezervácii Vihorlat sa zakazuje:
* pohybovať sa mimo vyznačeného turistického a náučného chodníka
* zakladať oheň, táboriť, stanovať, znečisťovať územie odpadkami a odpadmi
* zbierať rastliny, vrátane ich plodov
* chytať, usmrtiť alebo loviť živočícha
* rušiť pokoj a ticho

## Galéria
*Kliknite na obrázok pre jeho zväčšenie.*

Vihorlat 133.jpg|Pohľad na Vihorlat od juhozápadu
Vihorlat 057.jpg|NPR Vihorlat v júni
Vihorlat 077.jpg|NPR Vihorlat v júni
Vihorlat (v septembri) 005.jpg|NPR Vihorlat v septembri
Vihorlat 091.jpg|NPR Vihorlat v novembri
Vihorlat (v zime) 072.jpg|Les v NPR Vihorlat
Vihorlat (v zime) 006.jpg|Porasty na vrchole Vihorlatu obalené snehom
Vihorlat (v zime) 011.jpg|Vrchol Vihorlatu v zime
Vihorlat (v zime) 067.jpg|Zakrpatené stromy v NPR Vihorlat
Vihorlat 002.jpg|Informačná tabuľa označujúca chránené územie NPR Vihorlat


## Referencie

## Pozri aj
* Vihorlat (vrch)
* Vihorlatské vrchy
* Vihorlatský prales
* Chránená krajinná oblasť Vihorlat

## Iné projekty

## Externé odkazy
* Poloha na turistickej mape
* Poloha na turistickej/cykloturistickej mape
* Turistická mapa Karpatská turistická cesta, časť 1 (Aurius, 2013) , časť 2  (v súborovom formáte PDF)
* 
* Fotogaléria: Inverzia Vihorlat (fotografie z Vihorlatu v zime počas inverzie)
* Chránená krajinná oblasť Vihorlat

Kategória:Vihorlatské vrchy
Kategória:Národné prírodné rezervácie v Prešovskom kraji
Kategória:Chránené územia Chránenej krajinnej oblasti Vihorlat
Kategória:Chránené územia v okrese Humenné
Kategória:Pralesy na Slovensku
Čierny potok (prírodná pamiatka)

**Čierny potok** je prírodná pamiatka v správe štátnej ochrany prírody CHKO Vihorlat.

Nachádza sa v katastrálnom území obce Valaškovce v okrese Humenné v Prešovskom kraji, na severnom okraji geomorfologického celku Vihorlatské vrchy. Je súčasťou chránenej krajinnej oblasti Vihorlat a leží na pravom brehu Čierneho potoka, na severozápadnom úpätí Sninského kameňa (). Prírodná pamiatka bola vyhlásená v roku 1988 na ploche . Ochranné pásmo nebolo určené. Na území pamiatky platí 5. stupeň ochrany. 

Predmetom ochrany sú: *Vo Vihorlatských vrchoch ojedinelé skalné útvary (osamotené [[andezit]]ové formy), dokumentujúce geologický a geomorfologický vývoj vulkanického pohoria. Na malej výmere v členitom teréne sú vyvinuté pomerne zriedkavé lesné spoločenstvá kyslého až nitrofilného radu (rastliny vyžadujúce zvýšený obsah dusíka) v rámci III. až IV. lesného vegetačného stupňa.* 

## Referencie

## Externé odkazy
* 
* Chránené územia, Štátna ochrana prírody Slovenskej republiky
* Poloha na turistickej mape

Čierny potok
Kategória:Prírodné pamiatky v Prešovskom kraji
Kategória:Chránené územia v okrese Humenné
Kategória:Valaškovce (vojenský obvod)
Redundantná informácia

**Redundantná informácia** je informácia, ktorá obsadzuje viac priestoru, zdrojov, než je nevyhnutné.
Redundantnosť informácií nemusí byť nevyhnutne zlá, ak je redundancia správne štrukturovaná, aj pri poškodení časti informácií sa dá rekonštruovať ich pôvodná podoba.

## Pozri aj
*RAID

Kategória:Informatika
Lysá (prírodná rezervácia)

**Lysá** je prírodná rezervácia, ktorá sa nachádza v geomorfologickom celku Vihorlatské vrchy v katastrálnom území obcí Podhoroď a Choňkovce v okrese Sobrance v Košickom kraji.

Je súčasť chránenej krajinnej oblasti Vihorlat, leží na jej východnom okraji v doline Sobraneckého potoka na juhovýchodnom svahu Sokolovca (). Bola vyhlásená v roku 1993 na ploche  na strmých svahoch južnej časti Vihorlatských vrchov. Prírodná rezervácia je pozoruhodná izolovaným výskytom duba mnohoplodého (*Quercus polycarpa*) a vzácnymi lesnými a lesostepnými teplomilnými spoločenstvami. Ďalšou vzácnou drevinou je drieň obyčajný (*Cornus mas*), ktorý vytvára izolovanú lokalitu výskytu. V podraste rastú viaceré druhy vzácnych bylín, napr. kamienka modropurpurová a kosatec trávolistý. Je prístupná po červeno-značkovanom turistickom chodníku z obce Podhoroď do Strihovského sedla () a ďalej na Sninský kameň ().

## Referencie

## Externé odkazy
* 
* Chránené územia, Štátna ochrana prírody Slovenskej republiky
* Poloha na turistickej mape

Lysá
Kategória:Prírodné rezervácie v Košickom kraji
Kategória:Chránené územia v okrese Sobrance
Kategória:Podhoroď
Kategória:Choňkovce
Drieň (prírodná rezervácia)

**Drieň** je prírodná rezervácia, ktorá sa nachádza v južnom výbežku geomorfologického celku Vihorlatské vrchy.

Je súčasťou časť chránenej krajinnej oblasti Vihorlat a zaberá rovnomenný zalesnený vrch () nad obcou Hlivištia v okrese Sobrance v Košickom kraji. Prírodná rezervácia bola vyhlásená v roku 1993 na ploche . Je chránená z dôvodu výskytu ojedinelých lesných a lesostepných teplomilných spoločenstiev na skalnom andezitovom podloží s porastom buka lesného a masovým výskytom drieňa obyčajného (*Cornus mas*). Husté drieňové a bukové dúbravy sú útočiskom pôvodných druhov poľovnej zveri. 

## Referencie

## Externé odkazy
* 
* Chránené územia, Štátna ochrana prírody Slovenskej republiky
* Poloha na turistickej mape

Drieň
Kategória:Prírodné rezervácie v Košickom kraji
Kategória:Chránené územia v okrese Sobrance
Kategória:Hlivištia
Kategória:Chránená krajinná oblasť Vihorlat
Machnatý vrch

**Machnatý vrch** je prírodná rezervácia, sa nachádza na južnom okraji geomorfologického celku Vihorlatské vrchy. Nachádza sa v katastrálnom území obce Vyšná Rybnica v okrese Sobrance v Košickom kraji.

Leží na okraji chránenej krajinnej oblasti Vihorlat, na ľavom brehu riečky Okna. Prírodná rezervácia bola vyhlásená v roku 1988 (vtedy ako štátna prírodná rezervácia, neskôr novelizovaná) na ploche . Predmetom ochrany sú vzácne rastlinné spoločenstvá dubových bučín na andezitovom podloží. Lokalita je jedinečná z dôvodu výskytu vzácnych machových spoločenstiev s dominanciou bielomachu sivého (*Leucobryum glaucum*) a výskytom vzácneho a ohrozeného zimoľuba okolíkatého (*Chimaphilla umbelata*) v kyslých bučinách Vihorlatských vrchov (jedna z mála lokalít na Slovensku). Zo vzácnych druhov rastlín tu rastie tiež ostrica guľkonosá (*Carex pilulifera*), hruštička menšia (*Pyrola minor*) a ďalšie.

## Referencie

## Externé odkazy
* 
* Chránené územia, Štátna ochrana prírody Slovenskej republiky
* Poloha na turistickej mape

Machnatý vrch
Kategória:Prírodné rezervácie v Košickom kraji
Kategória:Chránené územia v okrese Sobrance
Kategória:Vyšná Rybnica
Kategória:Chránená krajinná oblasť Vihorlat
Baba pod Vihorlatom

**Baba pod Vihorlatom** je prírodná rezervácia, ktorá sa nachádza v chránenej krajinnej oblasti Vihorlat. 

Νachádza sa v katastrálnom území obce Remetské Hámre v okrese Sobrance v Košickom kraji. 
Bola vyhlásená v roku 1999 v centrálnej časti geomorfologického celku Vihorlatské vrchy, na juhovýchodných svahoch Motrogona (), na ploche . Ochranné pásmo nebolo určené. 

Predmetom ochrany sú porasty buka lesného a javora horského pralesovitého charakteru s ukážkou obzvlášť mohutných jedincov bukov i javorov. Veľkú pozornosť si tiež zasluhuje masový výskyt skopólie kranskej (*Scopolia carniolica*), ktorá vytvára na území súvislé porasty. Celá oblasť má aj vodohospodársky význam, je prameniskom Skalného potoka.

## Fotogalerie

File:Prírodná rezervácia Baba pod Vihorlatom, CHKO Vihorlat (02).jpg
File:Prírodná rezervácia Baba pod Vihorlatom, CHKO Vihorlat (04).jpg
File:Prírodná rezervácia Baba pod Vihorlatom, CHKO Vihorlat (05).jpg
File:Prírodná rezervácia Baba pod Vihorlatom, CHKO Vihorlat.jpg


## Iné projekty

## Referencie

## Externé odkazy
* 
* Chránené územia, Štátna ochrana prírody Slovenskej republiky
* Poloha na turistickej mape

Kategória:Chránené územia Chránenej krajinnej oblasti Vihorlat
Kategória:Prírodné rezervácie v Košickom kraji
Kategória:Chránené územia v okrese Sobrance
Kategória:Remetské Hámre
Teriér

right|thumb|Kerry Blue Terrier (Modrý teriér z Kerry)

**Teriéry** sú psy najčastejšie upotrebené v poľovníctve, v dnešnej dobe však čoraz viac chované aj ako rodinné psy a využívané pri kynologických športoch.

Väčšina medzinárodných kynologických organizácií radí teriéry do samostatnej skupiny (FCI, AKC, ANKC, CKC, KC, NZKC, UKC). Táto kategorizácia sa riadi podľa systematiky FCI.
Fluxbox

**Fluxbox** je správca okien pre  unixový X Window System. Vznikol zo svojho predchodcu Blackboxu 0.61.1, ktorý sa už dnes nevyvíja.

## Vlastnosti
* je ľahko konfigurovateľný (titlebar, menu, toolbar...)
* prepínanie plôch pomocou kolieska na myši
* kompatibilný so štýlmi z Blackbox-u
* malá veľkosť - okolo 2,5 MB (oproti obrovským KDE, GNOME)
* podpora KDE a čiastočná podpora  GNOME

Fluxbox je prednastavený window manager použitý vo Fluxbuntu či Damn Small Linuxe. Vďaka svojej malej náročnosti na pamäť a rýchlosti spúšťania je veľmi obľúbený v mnohých Live CD ako napr. Knoppix STD a Gparted.

Nie je určený pre začiatočníkov, ale pre pokročilých používateľov.

## Iné projekty

## Zdroje
* fluxbox.org
* 

## Externé odkazy
* Domovská stránka Fluxboxu
* Dokumentácia Fluxboxu vo viacerých jazykoch 
* Témy z customize.org 
* Témy a štýly z themes.freshmeat.net 

Kategória:X Window System
Trauma (poľská hudobná skupina)

**Trauma** je poľská death metalová skupina existujúca od roku 1992. Kapela hrá energickú technickú hudbu s dôrazom na pestré gitarové techniky a extrémne presným rýchlym kopom na bubnoch. Za posledné roky sa aj skupina Trauma zaradila medzi spičku poľskej death metalovej scény. Tvoria elitný štvorlístok spoločne s formáciami ako Vader, Behemoth a Decapitated.

## Aktuálna zostava
*Robert "Kopeć" Jarymowicz – vokály
*Jarosław "Mister" Misterkiewicz – gitara
*Pawel "Firana" Krajnik – basgitara
*Arkadiusz "Maly" Sinica – bicie

## Bývalí členovia
*Artur "Chudy" Chudewniak – vokály
*Przemysław "Ozzy" Ozga – koncertná gitara
*Piotr Zienkiewicz – vokály a basa
*Wojciech "Bubi" Sukow – vokály a basa
*Patryk "Patrix" Krajnik – gitara a vokály
*Arkadiusz Furdal – gitara
*Filip "Fill" Musiatowicz – gitara
*Pawel Kapla – basa

## Diskografia
* *Invisible Reality* -demo, 1992
* *Comedy Is Over*, 1996
* *Daimonion*, 1998
* *Suffocated In Slumber*, 2000
* *Crash Test - Live*, 2001
* *Imperfect Like A God*, 2003
* *DetermiNation*, 2005
* *Hamartia* – EP, 2006
* *Neurotic Mass* 2007
**Archetype of Chaos* – 2010
## Zdroj
* http://www.metal-archives.com/band.php?id=3579

## Iné projekty

## Externé odkazy
* oficiálny web skupiny Trauma
*  

Kategória:Hudobné skupiny z 1992
Kategória:Poľské deathmetalové hudobné skupiny
Kullai Aböalij ibni Sino

**Kullai Aböalij ibni Sino** (tadž. Қуллаи Абӯалӣ ибни Сино - Kullai Aböalij ibni Sino; doslova: Štít Abú Alího ibn Síná; predchádzajúce názvy: *Kaufmanov štít, Leninov štít*) je vrch v Pamíre, na hranici Tadžikistanu a Kirgizska, vysoký 

Vrch objavil v roku 1871 ruský prírodovedec a cestovateľ *Alexej Fedčenko* a pomenoval ho podľa vtedajšieho generálneho guvernéra Turkestanu *Konstantina von Kaufmana*. V roku 1928 bol premenovaný na *Leninov štít*. Súčasný názov platí od roku 2006http://www.president.tj/rus/novostee_050706a.htm 

Štít je pomerne ľahko dostupný, a preto aj veľmi populárny. Napriek technickej nenáročnosti sa na vrchu odohralo viacero tragédií:
* V roku 1974 zahynulo v búrke 8 horolezkýň.
* V roku 1990 sa po zemetrasení zrútila mohutná lavína a vyžiadala si 43 obetí.
Prvovýstup na vrchol uskutočnili v roku 1928 členovia nemeckej výpravy. Slovenskí horolezci dosiahli vrchol prvýkrát v roku 1967.

## Zaujímavé výstupy
* 1955 1. čs. výstup vých. hrebeňom
* 1967 Cez štít Razdeľnaja vystúpili I. Goll, K. Heřman, S. Chmela, I. Kluvánek, O. Kopal a J. Sláma
* 1975 Prvovýstup južným rebrom Z. Drlík, M. Kriššák, I. Novák, V. Petrík, P. Schnabl a Ľ. Záhoranský
* 1977 Prvovýstup cez štít Žukova A. Belica, I. Koller, V. Launer, J. Stejskal a P. Valovič

## Referencia
* I. Dieška, *Horolezectvo - Encyklopédia*, Šport 1989.

Kategória:Vrchy v Tadžikistane
Kategória:Vrchy v Kirgizsku
Kategória:Vrchy v Pamíre
Kategória:Sedemtisícovky v Kirgizsku
Kategória:Sedemtisícovky v Tadžikistane
BMW Open

**BMW Open** je tenisový turnaj ktorý sa hrá v Mníchove v Nemecku. Turnaj sa koná od roku 1974, a odvtedy je hraný vonku na antukových dvorcoch. Turnaj BMW Open je súčasťou ATP Tour. 

## Výsledky
### Dvojhry

### Štvorhry

## Pozri aj
*Zoznam tenisových turnajov

## Externé odkazy
*Oficiálna stránka


Kategória:Tenisové turnaje v Nemecku
Kategória:ATP Tour
Harold Pinter

**Harold Pinter**, známy tiež pod pseudonymami **Harold Pinta** a **David Baron**, (* 10. október 1930 – † 24. december 2008) bol anglický dramatik a básnik, herec a politický aktivista, nositeľ Nobelovej ceny za literatúru za rok 2005.

## Život
Harold Pinter sa narodil v Londýne, kde sa neúspešne pokúšal vyštudovať Kráľovskú akadémiu dramatických umení. Potom publikoval svoje verše pod pseudonymom Harold Pinta, a od roku 1949 používal pre svoju hereckú kariéru pseudonym David Baron. 

Približne od roku 1968 sa začal venovať divadelnej réžii a od roku 1973 pracoval ako režisér v National Theatre. 

Roku 1977 sa H. Pinter rozišiel so svojou ženou – herečkou Vivien Merchant, roku 1980 sa oženil so spisovateľkou Lady Antoniou Fraserovou. 

Pinter bol veľkým fanúšikom kriketu a predsedom Gaieties Cricket Clubu.

V novinách odsúdil inváziu do Iraku, bombardovanie Juhoslávie aj inváziu do Afganistanu.

Švédska akadémia v Stockholme mu v roku 2005 udelila Nobelovu cenu za literatúru.

## Dielo
;Dráma
Jeho dramatická tvorba je ovplyvnená absurdným divadlom a Artaudovým divadlom krutosti. V neskoršej dobe sa začal politicky angažovať, najprv vo svojich hrách proti diktatúre a tyranii, pravdepodobne z dôvodov neveľkého záujmu o tieto hry sa posunul veľmi doľava, a v rôznych (často bulvárnych) novinách bojuje proti rôznym formám útlaku buď to skutočným, alebo fiktívnym. 

* *Pokoj* (1957)
* *Narodeniny* – prvá tzv. komédia hrozby – pracuje so strachom z násilia a terorizmu v modernom svete. V tejto hre, uvedenej niekoľkokrát i v Česku, hlavná postava Stanley uteká z „veľkého“ sveta do skrýše k panoptikálnej rodine, ktorá mu prenajíma izbu. Stanley zo svojej skrýše nevychádza, neustále žije v tiesni z nám neznámeho, avšak ani toto jeho dúpä nie je bezpečné.http://www.pwf.cz/cz/zurnal/166.html 
* *Správca* (1960)
* *Návrat domov*
* *Krajina* (1968)
* *Ticho* (1969)
* *Staré časy* (1971)
* *Zem nikoho* (1975)
* *Zrada* (1978)
* *Parenisko* (1980)
* *Mountain Language* (1988)

;Rozhlasové hry
* *Mierna bolesť* (1959)
* *Trpaslíci* (1960)

;Filmové scenáre:
* *Sluha*
* *Posol*
* *Francúzova milenka*

## Ocenenie
* 1973, Rakúska štátna cena za európsku literatúru

## Pozri aj
* Anglická literatúra
* Zoznam anglických spisovateľov

Kategória:Anglickí spisovatelia
Kategória:Anglickí dramatici
Kategória:Absurdná dráma
Kategória:Nositelia Nobelovej ceny za literatúru
Kategória:Držitelia ceny BAFTA
Kategória:Držitelia ceny Tony
Kategória:Spisovatelia židovského pôvodu
Kategória:Anglickí ateisti
Kategória:Osobnosti z Londýna
Tykadlo

[náhľad|Niekoľko ukážok typického vzhľadu tykadiel u [hmyzu]]
[náhľad|Vzhľad tykadiel u [Motýle|motýľov Lepidoptera podľa názoru C.T.Binghama (1905)]]

**Tykadlo** je párový orgán, ktorý sa nachádza na hlave (*[[caput]]*) prakticky každého jedinca z triedy hmyzu. 

Tykadlá majú zvyčajne článkovaný charakter a pre jedinca hmyzu majú veľký význam, lebo sa na nich nachádzajú niektoré významné zmyslové orgány: čuchové, hmatové a u niektorých zrejme i sluchové orgány. U niektorých druhov hmyzu je tykadlo typickým orgánom, ktorý ho charakterizuje. Napr. u fuzáčov, alebo u motýľov z čeľade okáňovitých (Saturnidae = Attacidae). Latinsky sa tykadlá označujú, ako *[[antennae]]*. Denné motýle majú zvyčajne kyjovitý tvar tykadiel, ktoré bývajú hladké. U nočných motýľov (Heterocera) sa vyskytujú viaceré tvary tykadiel. Popisujú sa tykadlá nitkovité, štetinovité, obrvené, ozubené, pílkovité, vretenovité, tyčinkovité, hrebeňovité, dvojito hrebeňovité a pod. Typickým sú tykadlá u známej čeľade chrobákov – fuzáčov (Cerambycidae), kde im tento typický vzhľad ich tykadiel dal aj ich slovenský názov. Tykadlá pôvodne vznikli ako článkované končatiny druhého hlavového článku, ktoré sa ďalším vývojom funkčne i morfologicky zmenili a prebrali funkciu zmyslových orgánov. U niektorých radov hmyzu sú na tykadlách vytvorené štruktúry, ktoré slúžia ako dôležitý determinačný znak. V embryonálnom štádiu sa tykadlá spočiatku zakladajú na hlave ventrálne, ale neskôr - počas vývoja jedinca sa presúvajú dorsálne medzi zložené oči. Tykadlá u väčšiny druhov hmyzu majú podobnú základnú štruktúru. Vyrastajú na hlave z tzv. tykadlovej jamky. Skladajú sa zo základného článku, ktorý sa nazýva *scapus*. Okolo základu tykadla prebieha tzv. *tykadlový šev* = (*sutura antennalis*). Ako druhý v poradí nasleduje menší článok, ktorý sa nazýva *pedicel*. Zvyšné články tykadla, ktoré sú veľmi podobné vytvárajú spolu tzv. bičík. Počet článkov tohto bičíka, ale aj ich tvar je u jednotlivých druhov hmyzu rozličný. 

## Iné projekty

## Zdroj
* Jasič, J.: 1984, *[[Entomologický náučný slovník]]*. Bratislava, Príroda, 680 pp: (heslo: tykadlá, 508).

Kategória:Anatómia hmyzu
Colachi

**Colachi** je názov v súčasnosti neaktívneho stratovulkánu, nachádzajúceho sa v severnej časti Čile. Stavba sopky je tvorená prevažne andezitmi a dacitmi. Nie je žiaden záznam o aktivite sopky v historickej dobe, ale lávové prúdy, nachádzajúce sa v sedle medzi sopkami Colache a Acamarachi sú holocénneho veku. Nepriek relatívnej blízkosti sopiek Colachi a Acamarachi (vulkanické centrá sú vzdialené približne 5&nbsp;km) predstavujú úplne odlišné magmaticé systémy.

## Externé odkazy
* www.volcano.si.edu - stratovulkán Colachi na Global Volcanism Program 

Kategória:Sopky Čile
Kategória:Stratovulkány
Laguna Verde

**Laguna Verde** môže byť:
* Sídlo
** mesto v Čile, pozri Laguna Verde (Čile)
** obytný komplex v Hongkongu, pozri Laguna Verde (Hongkong)
* Jazero
** jazero v Čile, pozri Laguna Verde (jazero, Čile)
** jazero v Bolívii, pozri Laguna Verde (jazero, Bolívia)
* Sopka
** sopka v Čile, pozri Laguna Verde (sopka)
* elektráreň
** jadrová elektráreň v Mexiku, pozri Laguna Verde (elektráreň)
Zoznam vodných tokov v povodí Hnilca

**Zoznam vodných tokov v povodí Hnilca** obsahuje abecedný zoznam všetkých pomenovaných vodných tokov v rámci povodia Hnilca.


Hnilec
Stridulácia

**Stridulácia** je zvuk, ktorý vydávajú niektoré druhy hmyzu a je spôsobený stridulačnými orgánmi (vyskytuje sa napr. pri kobylkách, koníkoch, alebo cikádach).

Kategória:Hmyz
Acamarachi

**Acamarachi** (alebo **Cerro Pili**, skrátene len **Pili**) je v súčasnosti neaktívny stratovulkán, nachádzajúci sa v severnej časti Čile (región Antofagasta), ako najjužnejší z trojice vulkánov Colachi, Laguna Verde a Acamarachi, asi 10&nbsp;km  severovýchodne od najaktívnejšej sopky severného Čile - stratovulkanického komplexu Láscar. Oblasť vulkánu bola posvätným miestom pre Inkov, archeologické vykopávky v poslednej dobe priniesli viacero nálezov rôznych predmetov a fragmentov oblečenia z tejto oblasti.

Sopka je tvorená prevažne andezitmi a dacitmi, s výškou 6&nbsp;046&nbsp;m je to zároveň najvyšší vrch regiónu. Až na pár výnimiek je vek lávových prúdov sopky datovaný staršie ako holocén. V kráteri sopky sa nachádza jedno z najvyššie položených jazier sveta (druhé v poradí po jazierku v kráteri sopky Ojos del Salado).

## Iné projekty

## Externé odkazy
* www.volcano.si.edu - stratovulkán Acamarachi na Global Volcanism Program 

Kategória:Sopky Čile
Kategória:Stratovulkány
Chiliques

**Chiliques** je v súčasnosti neaktívny startovulkán, nachádzajúci sa v severnej časti Čile, v regióne Antofagasta. V minulosti bola sopka klasifikovaná ako vyhasnutá, no infračervené satelitné merania v roku 2002 preukázali zvýšený tepelný tok v oblasti kráteru a vrchných častí sopky.

## Externé odkazy
* www.volcano.si.edu - stratovulkán Chiliques na Global Volcanism Program (anglicky)

Kategória:Sopky Čile
Kategória:Stratovulkány
Láscar

**Láscar** je najaktívnejší stratovulkán severnej časti Čile, od začiatku 20. storočia bolo zaznamenaných viac ako 20 erupcií, prevažne explozívneho charakteru. Najväčšia sa odohrala v roku 1993, keď objem vyvrhnutej lávy bol viac ako 4&nbsp;mil.&nbsp;m3 a popolový spád bol zaznamenaný až v Buenos Aires.

V stavbe sopky prevažujú andezity a dacity, na vrchole sa nachádza šesť prekrývajúcich sa kráterov. Sopka je tvorená dvoma centrami - východným a západným, počas histórie sa aktivita presunula z východného centra na západné.

## Iné projekty
.

## Externé odkazy
* www.volcano.si.edu  - stratovulkanický komplex Láscar na Global Volcanism Program 

Kategória:Sopky Čile
Kategória:Stratovulkány
Kategória:Aktívne sopky
Martin Verkerk

**Martin Willem Verkerk** (* 31. október 1978, Leiderdorp, Holandsko) je súčasný holandský profesionálny tenista. Počas svojej kariéry vyhral 2 turnaje ATP v dvojhre.

## Finálové účasti na turnajoch ATP (6)

### Dvojhra - výhry (2)

### Dvojhra - prehry (2)

### Štvorhra - prehry (2)

## Iné projekty

## Externé odkazy

Kategória:Narodenia v 1978
Kategória:Holandskí tenisti
Antony Dupuis

**Antony Dupuis** (* 24. február 1973, Bayonne, Francúzsko) je bývalý francúzsky profesionálny tenista. Počas svojej kariéry vyhral 1 turnaj ATP v dvojhre a 1 turnaj vo štvorhre.

## Finálové účasti na turnajoch ATP (3)

### Dvojhra - výhry (1)

### Dvojhra - prehry (1)

### Štvorhra - výhry (1)

## Externé odkazy

* Antony Dupuis na stránkach ITF 

Kategória:Narodenia v 1973
Kategória:Francúzski tenisti
Magnus Larsson

**Magnus Larsson** (* 25. marec 1970, Olofstrom, Švédsko) je bývalý švédsky profesionálny tenista. Počas svojej kariéry vyhral 7 turnajov ATP v dvojhre a 6 turnajov vo štvorhre.

## Finálové účasti na turnajoch ATP (23)

### Dvojhra - výhry (7)

### Dvojhra - prehry (8)

### Štvorhra - výhry (6)

### Štvorhra - prehry (2)

## Externé odkazy

Kategória:Narodenia v 1970
Kategória:Švédski tenisti
Guillermo Pérez-Roldán

**Guillermo Pérez-Roldán** (* 20. október 1969, Tandil, Argentína) je bývalý argentínsky profesionálny tenista. Počas svojej kariéry vyhral 9 turnajov ATP v dvojhre.

## Finálové účasti na turnajoch ATP (23)

### Dvojhra - výhry (9)

### Dvojhra - prehry (11)

### Štvorhra - prehry (3)

## Externé odkazy

Kategória:Narodenia v 1969
Kategória:Argentínski tenisti
Jan Neruda

**Jan Neruda**  (* 9. júl 1834, Praha – † 22. august 1891, Praha) bol český básnik, prozaik a novinár, člen družiny májovcov.

## Život
Pochádzal z Malej Strany v Prahe, študoval na malostranskom a neskôr na akademickom gymnáziu. Po maturite sa neúspešne a na nátlak otca pokúšal študovať práva. Chvíľu bol zamestnaný ako úradník, nebol tam však spokojný. Preto študoval filozófiu, študia nedokončil.

Ako novinár začínal v Národných listoch, pôsobil aj v časopisoch Obrazy domova, Čas a Květy. S Vítězslavom Hálkom založil časopis Lumír. Bol zakladatelom českého fejtónu (svoje fejtóny podpísaval rovnostranným trojuholníkom). 

Neruda nebol nikdy ženatý. Svojej prvej láske, Anne Holinovej, venoval niekoľko básní. Neskôr sa zamiloval do Karolíny Světlej, ktorú považoval za ideálnú ženu.

## Diela
### Zbierky

* *Hřbitovní kvítí* (1857)
* *Knihy veršů* (1867)
# Kniha veršů výpravných
# Kniha veršů lyrických a smíšených
# Kniha veršů časových a příležitostných
* *Zpěvy páteční* (1896)
:*V zemi kalichu*
:*Anděl strážný*
:*Ecce homo*
:*Láska*
* ***Písně kosmické*** (1878)
* *Balady a romance* (1878–1883)
** *Balada štědrovečerní*
** *Balada pašijová*
** *Balada česká*
** *Balada o Palečkovi*
** *Romance o Karlu IV.*
** *Romance italská*
** *Balada o duši K. H. Borovského*
* ***Prosté motivy*** (1883)

### Próza
* *Arabesky*
* *Různí lidé*
* *Trhani*
* *Pražské obrázky*
* *Menší cesty*
* ***Povídky malostranské*** (1877)
** *Přivedla žebráka na mizinu*
** *Hastrman*
** *Doktor Kazisvět*
** *Svatováclavská mše*
** *O měkkém srdci paní Rusky*
** *U Tří lilií*
** *Pan Ryšánek a pan Schlegl*
** *Psáno o letošních dušičkách*
** *Večerní šplechty*
** *Týden v tichém domě*
** *Figurky*
** * Jak si nakouřil pan Vorel pěnovku*
** *Jak to přišlo, že dne 30. srpna 1849 o půl jedné s polednem Rakousko nebylo rozbořeno*

### Divadelné hry
* *Ženich z hladu*
* *Prodaná láska*

### Fejtóny
* *Žerty dravé a hravé* 
** *1. máj 1890*
** *Kam s ním*
* *Studie krátké a kratší*
* *Menší cesty*
* *Obrazy z ciziny*

## Iné projekty

Kategória:Českí básnici
Kategória:Českí spisovatelia
Kategória:Českí divadelní kritici
Kategória:Českí slobodomurári
Kategória:Osobnosti z Prahy
Kategória:Pochovaní v Prahe
Kategória:Úmrtia na rakovinu hrubého čreva
Lexikografia

**Lexikografia** (z gr. lexikon slovník a graphein písať) alebo **slovnikárstvo** je disciplína jazykovedy, ktorá sa zaoberá teóriou a praxou spracovania slovnej zásoby jazyka v slovníkoch.
Prinz Eugen

**Prinz Eugen** môže byť:
* rakúsky princ, pozri Eugen Savojský
* rakúsko-uhorský dreadnought (bojová loď) z I. sv. vojny, pozri SMS Prinz Eugen
* nemecký ťažký krížnik z II. sv. vojny, pozri Prinz Eugen (ťažký krížnik)
* nemecká divízia SS, pozri 7. horská divízia SS Prinz Eugen
Priečne sedlo

**Priečne sedlo** (, ) je sedlo vo Vysokých Tatrách. Nachádza sa medzi Širokou vežou a Priečnou vežou vo výške  Sedlo pretína dvojitým zárezom Prostredný hrebeň. Je to dvojsedlo. Priečne sedlo, ktoré je bližšie k Širokej veži a Priečna štrbina, tesne pod Priečnou vežou je rozdelené Priečnou vežičkou.

## Názov
Odlišný poľský názov (*Čerevená lávka*) vychádza z nomenklatúry horských vodcov - spišských Nemcov z 19. storočia, ktorí používali pomenovanie *Rote Bank*. Vychádzali pritom zo sfarbenia skalísk. 

## Turistika
Sedlom vedie reťazami a stúpačkami zabezpečený,  žlto značený turistický chodník spájajúci Malú Studenú dolinu s Veľkou Studenou dolinou, od roku 2013 obojsmerný. Trasa býva označovaná ako technicky najnáročnejší značkovaný turistický chodník vo Vysokých Tatrách.

## História
Prvý turistický prechod uskutočnili v lete 1846 Gustav Müller, Wilhem Roxer a jeho brat. Prvý zimný prechod uskutočnili Tibor Kregczy, Lajos Rokfalusy a Zoltán Votisky 15. apríla 1911. Pre  ťažkosti spojené s výstupom Klub československých turistov v roku 1934 vytýčil a zabezpečil výstupovú cestu sto metrov dlhými reťazami  so zabetónovanými fixnými skobami. Cesta zo sedla do Veľkej Studenej doliny je ľahšia, ale aj napriek tomu bola tiež v neskorších rokoch zabezpečená reťazami. Turistická cesta, ktorá vedie zo sedla ku Zbojníckej chate sa nazýva tiež *Ostravská cesta*, po veľmi aktívnom ostravskom turistickom oddieli, ktorý ju v rokoch 19351937 vybudoval.

## Galéria

Vysoké Tatry, z Téryho chaty na Priečne sedlo (6).JPG |Priečne sedlo z Malej Studenej doliny
Dolina Starolesna, Spaga.jpg|Priečna veža z Veľkej Studenej doliny
Priečne sedlo z Veľkej Studenej doliny.JPG|Priečne sedlo z Veľkej Studenej doliny
File:Priecnesedlo2.jpg|S pomocou reťazí


## Referencie

## Iné projekty

## Externé odkazy
* Poloha na turistickej mape

Kategória:Sedlá Vysokých Tatier
Benedikt II.

Svätý **Benedikt II.** (* 635?, Rím – † 8. máj 685, Rím) bol pápežom buď od roku 683 (zvolený), alebo od 26. júna 684 (potvrdený cisárom) až do svojej smrti.

## Uctievanie
Katolícka cirkev si ho podľa Rímskeho martyrológia uctieva 8. mája.

## Referencie

## Pozri aj

* Rímske martyrológium
* Zoznam svätcov Katolíckej cirkvi

## Iné projekty

## Externé odkazy
* Catholic Encyclopedia 
* Sv. Benedikt II. 

Kategória:Úmrtia 8. mája
Kategória:Úmrtia v 685
Kategória:Pápeži
Kategória:Svätci
Kategória:Pochovaní v bazilike svätého Petra
Kategória:Katolícki svätci majúci sviatok 8. mája
Benedikt III.

**Benedikt III.**, (; * 810?, Rím – † 7. apríl 858) bol pápežom od 29. septembra 855 až do svojej smrti.

## Referencie

## Iné projekty

Kategória:Pápeži
Kategória:Pochovaní v bazilike svätého Petra
Benedikt IV.

**Benedikt IV.** (* 840?, Rím – † 30. júl 903, Rím) bol pápežom od roku 900 až do svojej smrti. Narodil sa v Ríme ako syn rodeného Rimana Mammaluse. Historik desiateho storočia Frodoard, ktorý mu dal prezývku *veľký*, chválil jeho urodzený pôvod, veľkorysosť a záujem o verejné dobro. Jeho predchodcom bol Ján IX. (898 – 900), nástupcom Lev V. (903). Vládol v čase temného úpadku pápežstva, kedy bola doba pontifikátu niekoľkých pápežov za sebou veľmi krátka a o ich smrti je toho známe veľmi málo. 

## Referencie

## Pozri aj

* Zoznam kardinálov vymenovaných Benediktom IV.

## Iné projekty

Kategória:Úmrtia v 903
Kategória:Pápeži
Kategória:Pochovaní v bazilike svätého Petra
Kontrastné videnie

**Kontrastné videnie** je schopnosť vnímať zrakom kontrast medzi daným objektom a jeho okolím, s ktorým ho porovnávame. 

Jedným z parametrov hodnotenia zraku je určiť, aký musí byť minimálny kontrast objektu, aby mohol byť videný. Objekty môžeme vnímať len vďaka tomu, že sietnica je schopná rozpoznávať rozdiely v jase a vo farbách medzi rôznymi oblasťami objektu.
Tieto rozdiely musia byť natoľko zreteľné, aby na sietnici vznikala vnímateľná  diferencia intenzity osvetlenia.

Čím je vo farebnosti väčší rozdiel medzi objektom a okolím, s ktorým ho porovnávame, tým ostrejší obraz možno vnímať. 
* Slabo šedé písmeno na bielom papieri má slabý kontrast, kým čierne písmo má kontrast vysoký.
* Niekedy možno zvýšiť kontrast tým, že podklad/ okolie bude tmavé (čierne, tmavozelené alebo tmavomodré) a písmo bude bledé (biele alebo žlté). 
* Sprievodným znakom mnohých druhov ochorenia zraku býva obmedzená schopnosť kontrastného videnia (napr. pri katarakte, pri atrofii očného nervu a degenerácii sietnice). 

Ak odskúšame zrak pacienta za pomoci rovnakej optotypovej tabuľky pre dva rôzne stupne kontrastu, zistíme, že hodnoty pri nižšom kontraste sú nižšie ako tie, ktoré boli namerané pri vysokom kontraste. Optotypy horizontálneho radu patria k rovnakej úrovni videnia, ich kontrast sa postupne znižuje z maximálnych na minimálne hodnoty. Ak teda zohľadníme optotypy, je jasné, že 
najmenší viditeľný podnet sa s úbytkom kontrastu stále zväčšuje. Krivka zdôrazňuje vzťah medzi dosiahnutou úrovňou videnia a optotypovým kontrastom. Ak sa pri nezmenenom kontraste mení veľkosť vnímaného podnetu, zisťuje sa úroveň videnia pri rôznych stupňoch kontrastu. Ak sa ponechá veľkosť podnetu a redukujú sa hodnoty kontrastu, skúma sa citlivosť pacienta na kontrast. 

Pri bežných vyšetreniach sa zrak skúma na základe schopnosti rozpoznávať kontrastné objekty, ktoré sa zmenšujú. Ak dokáže jedinec rozpoznať aj objekty najmenšej veľkosti, má vynikajúci zrak. Alternatívne sa môžu ponúknuť aj objekty rôznej veľkosti, u ktorých sa zisťuje najnižší ešte viditeľný kontrast. Tu má najlepší zrak ten, kto má najvyššiu citlivosť na kontrast. Zmysel týchto vyšetrení spočíva v tom, že bežnom živote musíme rozpoznávať nielen malé objekty a detaily, ale taktiež objekty s nízkym kontrastom. 
Určovanie citlivosti na kontrast sa preto hodí na posudzovanie mobility pacientov v miestnosti viac, ako skúšanie samotného zraku. Rovnako sa hodí aj na určovanie schopnosti rozpoznávať tváre za zníženého kontrastu, napríklad pri hmle alebo šere.

## Externé odkazy
* http://ftp.edi.fmph.uniba.sk/jaskova/IKTH/tema02/tema02.html#kontrast 

Kategória:Videnie
Prinz Eugen (ťažký krížnik)

**Prinz Eugen** bola tretia jednotka ťažkých krížnikov triedy Admiral Hipper nemeckej Kriegsmarine. Jej pracovné meno pred rozhodnutím o pomenovaní bolo *Kreuzer J (krížnik J)*. Pomenovaná bola po rakúskom princovi Eugenovi Savojskom. Mala štyri sesterské lode:
* Admiral Hipper,
* Blücher,
* Seydlitz
* Lützow. 

## Stavba
Kýl lode bol položený 23. apríla 1936 v lodeniciach Krupp Germaniawerft v Kiele. Spustenia na vodu sa dočkala 22. augusta 1938, a Kriegsmarine si ju prevzala do služby 20. septembra 1939.  Stavba jednotky vyšla Tretiu ríšu na 104,5 milióna RM.

## Pohon a pancierovanie
Pohon zabezpečovalo vysokotlakých 12 kotlov, ktoré poháňali 3 turbíny a výsledný výkon bol až 133 631 ks. Rýchlosť lode bola pri ideálnych podmienkach 33 u., v praxi 32,5 u.

Bočný pancierový pás, 70-80 mm sa na prove a korme zužoval na 30-50 mm. Paluba bola chránená dvoma pásmi panciera a to prvý v hrúbke 12-20 mm a druhý 20-50 mm. Veže hlavného kalibru 70-105 mm, barbety a veliteľská veža až 50-150 mm.

## Výzbroj
Hlavná výzbroj pozostávala z ôsmich diel kalibru 203 mm (8"/60 cal) v štyroch dvojhlavňových vežiach SK C/34, s dostrelom 33 500 m. Pomocnú výzbroj tvorilo dvanásť diel kalibru 105 mm uložených v šiestich dvojhlavňových polootvorených vežiach typu Dopp L/31, s dostrelom 17 700 m. Proti lietadlám sa dalo použiť aj pomocné delostrelectvo kalibru 105 mm, no len na ochranu proti lietadlám bolo nainštalovaných šesť 37 mm kanónov a osem kanónov kalibru 20 mm. Dvanásť torpédometov kalibru 533 mm, v strednej časti lode po štyroch trojhlavňových kompletoch.

Katapult sa nachádzal v strednej časti lode. Loď mohla niesť tri hydroplány, pravdepodobne typu Arado Ar 196.

Loď bola vybavená radarom, pravdepodobne FuMO-27.

## Služba
Ešte počas vyzbrojovania jednotku zasiahli bombardéry RAF v júni 1940. Kriegsmarine ho prebrala 1. augusta 1940. Až do mája 1941, keď sa pripojil k lodi Bismarck, absolvovala posádka výcvik a rôzne testy.

## Dohra
150px|vľavo|náhľad|Lodná skrutka v námornom pamätníku Laboe.
Z aktívnej služby bol vyradený 7. mája 1945, fakticky na konci II. sv. vojny. Po vojne ho prevzali pod názvom *USS Prinz Eugen* Spojené štáty, ktoré ho vyradili z prevádzky a použili na testy jadrových zbraní na mori. Prečkal testy Able a Baker v júli 1946, aj keď už zasiahnutý rádioaktivitou, bol presunutý k atolu Kwajalein a 22. decembra 1946 potopený neďaleko Enubuj. V roku 1978 bola vytiahnutá lodná skrutka a umiestnená v Nemecku v kielskom námornom pamätníku Laboe.

## Iné projekty

## Externé odkazy
Stránka o ťažkom krížniku Prinz Eugen 

Kategória:Trieda Admirál Hipper
Kategória:Nemecké ťažké krížniky
Akaa

**Akaa** je mesto v Pirkanmaa vo Fínsku. Bolo založené 1. januára 2007 zlúčením miest Toijala a Viiala.

Počet obyvateľov je 13 795 (2007) a rozloha  z čoho je  voda. Hustota obyvateľstva je 119,6 obyvateľov na km².

## Pozri aj
* Toijala
* Viiala

## Iné projekty

## Externé odkazy
* Domovská stránka mesta Akaa.

Kategória:Mestá vo Fínsku
Kategória:Pirkanmaa
Kostol svätého Mikuláša (Borský Mikuláš)

**Kostol svätého Mikuláša** je kostol v obci Borský Mikuláš.

Pôvodný kostol z roku 1636 postavili na umelej vyvýšenine v strede obce. Dnešný barokovo-klasicistický kostol je z roku 1753. Počas zemetrasenia v roku 1855 bol silno poškodený, neskôr viackrát rekonštruovaný a dnes má novú fasádu z prvej polovice 20. storočia.

## Iné projekty

Borský Mikuláš
Kategória:Borský Mikuláš
Borský Mikuláš
Kategória:Architektúra z 1753
Sierra Nevada

**Sierra Nevada** (po špan. doslova "zasnežené pohorie") môže byť:
* pohorie v Spojených štátoch, pozri Sierra Nevada (USA)
* pohorie v Mexiku, pozri Sierra Nevada (Mexiko)
* pohorie v Španielsku, pozri Sierra Nevada (Španielsko)
* sopka na hraniciach Čile a Argentíny, pozri Sierra Nevada (sopka)
* región v Kalifornii, pozri Sierra Nevada (Kalifornia)
** značka piva, pozri Sierra Nevada (pivo)

## Pozri aj
* Sierra Nevada de Mérida – vrch vo Venezuele
* Sierra Nevada de Santa Marta – pohorie v Kolumbii
* Sierra Nevada Brewing Company – pivovar v Kalifornii

Kategória:Rozlišovacie stránky – Miestopisný názov
Vlnoplocha

náhled|Elementárne vlnoplochy
**Vlnoplocha** je množina bodov kmitajúcich s rovnakou fázou, do ktorých dospeje vlnenie zo zdroja za rovnaký čas. 

## Tvar
Vlnoplochy môžu mať rôzny tvar. Najjednoduchší tvar vlnoplochy je rovina, alebo guľová plocha.

Ak si predstavíme vlnenie, ktoré je funkciou *x*, *y*, *z* a času, tak ak sa rovinná vlna šíri napríklad v smere osi x, potom pre dané *x* body s ľubovoľnou hodnotou súradnice *y*, resp. *z* budú mať rovnakú fázu.

## Referencie


## Iné projekty

## Externé odkazy
* Vlnoplocha v Encyclopædia Britannica, Inc.

Kategória:Vlnenie
Mark Tinordi

**Mark Tinordi** (* 9. máj 1966, Red Deer, AB) je bývalý kanadský hokejový obranca a hráč NHL v rokoch 1987 až 1998. 

V januári 1987 s ním podpísal zmluvu klub New York Rangers. Tu odohral 1 sezónu (24 zápasov). V roku 1988 ho vymenili do Minnesota North Stars, o tri sezóny neskôr pomohol Tinordi prebojovať Minnesote až do finále play-off, kde ale prehrali s Pittsburgh Penguins. Posledných 5 sezón svojej kariéry odohral za Washington Capitals. V NHL odohral tento tvrdý obranca 663 zápasov v ktorých strelil 52 gólov.

## Externé odkazy
* 

Kategória:Narodenia v 1966
Kategória:Kanadskí hokejisti
Kategória:Hráči New York Rangers
Kategória:Hráči Minnesota North Stars
Kategória:Hráči Dallas Stars
Kategória:Hráči Washington Capitals
Kategória:Osobnosti z Alberty
Adler Mannheim

**Adler Mannheim** je nemecký hokejový klub, účastník najvyššej nemeckej súťaže v ľadovom hokeji, DEL. Hrajú v meste Mannheim na štadióne SAP-Arena. Klub vyhral titul v zatiaľ poslednej sezóne (2006-07)

## Externé odkazy
* Oficiálna webstránka


Kategória:Nemecké hokejové kluby
Pružné prostredie

Mechanické vlnenie vzniká v pevných, kvapalných a plynných látkach. Jeho príčinnou je existencia väzbových síl medzi časticami (atómami, molekulami) prostredia, ktorým sa vlnenie šíri. Kmitanie jednej častice sa väzbovými silami prenáša na ďalšie častice. Prostredie, v ktorom platia tieto javy sa nazýva **pružné prostredie**.

Kategória:Vlnenie
Damarovník južný

**Damarovník južný** (*Agathis australis*) je druh damarovníka.

## Charakteristika
Damarovník južný je obrovský ihličnan vyskytujúci sa v zmiešaných lesoch mierneho pásma. Vyskytuje sa na Severnom ostrove Nového Zélandu. Vytvára až 30 metrov vysoký nerozkonárený kmeň a týči sa nad úroveň okolitého lesa i 40 a viac metrov. Na rozdiel od väčšiny ihličnanov, ktoré majú ihlicovité listy, damarovník južný ich má ploché, kožovité a podlhovasté. Samice majú guľovité a samci valcovité šišky. Tento druh je zrejme najobľúbenejším domácim novozélandským stromom.
Známy je aj pod názvom **kauri**.

Má ľahké a trvanlivé vysokokvalitné drevo, preto sa vo veľkom pestuje v subtrópoch a teplej časti mierneho pásma po celom svete. Jeho drevo bolo vysoko oceňované a používané od koloniálnych čias devätnásteho storočia. Okrem neho sa však používa aj jeho veľmi hodnotná živica, používaná pri výrobe linolea, kvalitných farieb a lakov. Hovorí sa, že drevo z jedného stromu postačí na stavbu domu aj celého domového nábytku. Bohužiaľ však táto ťažba dreva mala za následok aj rapídny úbytok damarovníkových lesov z pôvodných 1,2 milióna hektárov na 140 hektárov.

## Ohrozenie
Podľa Červeného zoznamu 2000 patrí medzi menej rizikové druhy, ale je závislý od ochrany. Pre damarovník je najväčšou hrozbou nadmerná ťažba dreva a živice. Hoci je schopný regenerácie, trvá tento proces veľmi dlho. preto sú ďalšími faktormi smršte a požiare. Damarovník sa väčšinou vyskytuje v rezerváciách ktoré spravuje Novozélandský úrad na ochranu prírody. Najväčšie lesné plochy sú v rezerváciách Waipoua, Mataraua, a Waima.

## Iné projekty

Kategória:Araukáriovité
Kategória:Ihličnaté stromy
Angelos Charisteas

**Angelos Charisteas** (; * 9. február 1980, Serres, Grécko) je bývalý grécky futbalový útočník.

Hrával aj za nemecký tím 1. FC Norimberg. Do povedomia ľudí sa dostal na Majstrovstvách Európy vo futbale 2004, ktoré sa konali v Portugalsku. Strelil na nich 3 góly. V základnej skupine strelil gól Španielsku, ktoré skončilo tretie, ďalší pridal vo štvrťfinále proti Francúzsku (tento gól bol víťazný), a posledný gól na turnaji, zároveň víťazný, zaznamenal vo finálovom zápase proti Portugalsku na štadióne Estádio da Luz.

## Referencie


## Iné projekty

## Externé odkazy
* 
* Angelos Charisteas Interview

Kategória:Grécki futbalisti
Kategória:Hráči SV Werder Bremen
Kategória:Hráči Ajax Amsterdam
Kategória:Hráči Feyenoord Rotterdam
Kategória:Hráči 1. FC Nürnberg
Kategória:Hráči Majstrovstiev Európy vo futbale 2004
Kategória:Hráči Majstrovstiev Európy vo futbale 2008
Kategória:Hráči Majstrovstiev sveta vo futbale 2010
ATI

**Ati** môže byť:
*kmeň na Filipínach, pozri Ati (kmeň)
*mesto v Čade, pozri Ati (Čad)
*kráľovná Puntu cca 1490 pred Kr., pozri Ati (kráľovná)

**ATI** môže byť:
*Allegheny Technologies Inc., firma
*ATI Technologies Inc., firma, dcéra AMD
*Auckland Technical Institute, dnes Auckland University of Technology
*Advanced Training Institute
*Automation Technology Inc., firma
*Air Transport International, firma
*Allied Telesis Inc., firma
*A. Tarricone, Inc., firma
*ATI (hudobná skupina).
*Agricultural Technical Institute, časť Ohio State University
*Tunisian Internet Agency (*Agence tunisienne d'Internet*), tuniský ISP

**A. T. I.** je zbierka básní od autora menom A. P. Herbert
Cordón de Puntas Negras

**Cordón de Puntas Negras** je názov v súčasnosti neaktívneho stratovulkanického komplexu, pozostávajúceho z niekoľkých stratovulkánov, maarov a lávových dómov, umiestnených v dvoch križujúcich sa reťaziach: Komplex sa rozkladá na ploche 500&nbsp;km2 v severnej časti Čile, asi 25&nbsp;km juhovýchodne od stratovulkánu Chiliques.

Nie je žiaden záznam o sopečnej aktivite v historickej dobe, no pomerne zachovalý vzhľad hornín indikuje ich mladý vek (holocén). Najmladšie centrum sa nachádza juhovýchodne od troskového kužeľa *Cerro Laguna Escondida*.

## Zoznam vulkanických foriem komplexu Cordón de Puntas Negras
* **Troskové kužele**
** Cerro Azufrera Aguas Calientes - 5 408 m
** Cerro Azufrera Perro Muerto - 5 377 m
** Cerro Azufrera Yacimiento - 5 474 m
** Azufreras Tuyajto - 5 434 m
** Cerro Cenizas - 5 490 m
** Cerro las Chincillas - 5 407 m
** Cerro Laguna Escondida - 5 491 m
* **Stratovulkány**
** Volcan Puntas Negras - 5 852 m
** Cerro Tuyajto - 5 482 m

## Externé odkazy
* Cordón de Puntas Negras

Kategória:Sopky Čile
Kategória:Stratovulkány
Rodný dom Jána Hollého

**Rodný dom Jána Hollého** sa nachádza v strede obce Borský Mikuláš, ktorá je na západe Slovenska. Tento jednoduchý dom vznikol v druhej polovici 18. storočia. Je historickou pamiatkou. Má iba dve miestnosti: tmavú kuchyňu a jednu izbu, ktorá slúžila aj ako jedáleň, spálňa aj ako obývačka. V kuchyni sa nachádza ohnisko s otvoreným komínom (strecha bola slamená a dym stúpal na povalu) a v izbe je postel, stôl, pec a niekoľko málo kusov nábytku. Okná neboli zasklené, zatvoriť ich je možné len vďaka okeniciam.

Na dome je pamätná tabuľa a v záhrade sa nachádza socha sediaceho Jána Hollého od Jána Koniarka.

## Referencie

## Externé odkazy
* Rodný dom Jána Hollého v Borskom Mikuláši

Kategória:Borský Mikuláš
Kategória:Ján Hollý (spisovateľ)
Vlajka Grécka

thumb|Vlajka Grécka
thumb|Konštrukcia vlajky
**Vlajka [[Grécko|Grécka]]** má deväť vodorovných pruhov – päť modrých a medzi nimi štyri biele – a v modrom štvorci v ľavom hornom rohu biely stredový kríž. Pri vzniku proti-tureckého povstania v roku 1821 bola vztýčená modrá vlajka s bielym stredovým krížom ako proti-symbol osmanského polmesiaca. Kríž však bol zavčasu premiestnený do ľavého horného štvorca vlajky s pruhmi, ktorá bola oficiálne prijatá v marci 1822. 

Má symbolizovať „božiu múdrosť, slobodu a krajinu“. Počet jej pruhov zrejme pripomína revolučné motto *Sloboda alebo smrť (Eleutheria a thanatos,Ελευθερία ή Θάνατος)*, ktoré má v gréčtine deväť slabík (podľa iných výkladov tiež deväť pruhov na Achilovom štíte, deväť múz alebo deväť rokov vojny za slobodu vlasti 1821 – 1830).

Modrá farba je symbolom mora a bezoblačnej južnej oblohy, ktorá vnukla gréckym vlastencom ideu povstania, biela pripomína čistotu ich zámerov v boji za slobodu a nezávislosť, kríž vo štvorci je odkazom na pravoslávnu vieru a grécku zbožnosť. Odtieň modrej farby sa často menil, pri nástupe bavorského princa Ota I. z rodu Wittelsbachov na grécky trón roku 1832 sa však zdôraznila svetlo modrá, ktorá je, spolu s bielou, farbou Bavorska. Biely stredový kríž v modrom poli sa až do roku 1970 používal ako národná vlajka na území Grécka, zatiaľ čo na mori, v gréckych prístavoch a v zahraničí sa vyvešala vlajka s pruhmi. Tá sa stala v rokoch 1970 – 1975 jedinou gréckou vlajkou, pričom bol zavedený tmavý odtieň modrej farby. V rokoch 1975 – 1978 došlo k reštaurovaní modrej vlajky s bielym krížom pre všetky účely, v praxi sa však na lodiach aj naďalej používala vlajka s pruhmi. K nej sa nakoniec vrátil zákon z roku 1978, podľa ktorého je táto vlajka všeobecne platná, jej modrá farba je však svetlá.

## Galéria

Obrázok:Flag of Greece (1828-1978).svg|Štátna vlajka Grécka (1822 – 1969; 1975 – 1978). 
Obrázok:Flag of Greece (1821).svg|Vlajka Grécka používaná v r. 1769 počas povstania a v r.1821 počas revolúcie. 


## Iné projekty

Kategória:Grécko
Grécko
Kategória:Štátne symboly Grécka
Seydlitz (ťažký krížnik)

**Seydlitz** bola štvrtá jednotka ťažkých krížnikov triedy Admiral Hipper nemeckej Kriegsmarine. Jej pracovné meno pred rozhodnutím o pomenovaní bolo *Kreuzer K (krížnik K)*. Pomenovaná bola po pruskom generálovi Friedrichovi Wilhelmovi von Seydlitz. Mala štyri sesterské lode:
* Admiral Hipper,
* Blücher,
* Prinz Eugen
* Lützow. 

## Stavba
Kýl lode bol položený 29. decembra 1936 v lodeniciach DeSchiMAG v Brémach. Spustenia na vodu sa dočkala 19. januára 1938. Jednotka nebola nikdy dokončená a prevzatá nemeckou Kriegsmarine. Stavba jednotky vyšla Tretiu ríšu na 84,1 milióna RM.

## Pohon a pancierovanie
Pohon zabezpečovalo vysokotlakých 9 kotlov, ktoré poháňali 3 turbíny a výsledný výkon bol okolo 130 000 ks. Maximálna rýchlosť lode 32 u..

Bočný pancierový pás, 70-80 mm sa na prove a korme zužoval na 30-50 mm. Paluba bola chránená dvoma pásmi panciera a to prvý v hrúbke 12-20 mm a druhý 20-50 mm. Veže hlavného kalibru 70-105 mm, barbety a veliteľská veža až 50-150 mm.

## Výzbroj

Hlavná výzbroj pozostávala z ôsmich diel kalibru 203 mm (8"/60 cal) v štyroch dvojhlavňových vežiach SK C/34, s dostrelom 33 500 m. Pomocnú výzbroj tvorilo dvanásť diel kalibru 105 mm uložených v šiestich dvojhlavňových polootvorených vežiach typu Dopp L/31, s dostrelom 17 700 m. Proti lietadlám sa dalo použiť aj pomocné delostrelectvo kalibru 105 mm, no len na ochranu proti lietadlám bolo nainštalovaných šesť 37 mm kanónov a osem kanónov kalibru 20 mm. Dvanásť torpédometov kalibru 533 mm, v strednej časti lode po štyroch trojhlavňových kompletoch.

Katapult sa nachádzal v strednej časti lode. Loď mohla niesť tri hydroplány, pravdepodobne typu Arado Ar 196.

## Dohra
Ešte v predvečer II. sv. vojny (takisto, ako jej sesterskú loď *Lützow*) mala byť ako nedokončená na základe dodatku k Ribbentrop-Molotovovmu paktu z roku 1939 predaná do Sovietskeho zväzu. Predaj však nebol uskutočnený

Počas vojny pri zmene priorít budovania Kriegsmarine, keď prednosť pred hladinovým loďstvom dostali ponorky, bolo rozhodnuté podriadiť prácu na dokončovaní jednotky potrebám stavby ponoriek. V auguste roku 1942 bola jednotka dokončená z 90%. Vtedy sa rozhodlo o prestavaní jednotky na lietadlovú loď. Táto požiadavka si však vyžadovala rozsiahlu rekonštrukciu. 10. apríla 1945 bol odtiahnutý do Königsberg (dnešný Kaliningrad).

Prevzatý ZSSR bol v roku 1946 a následne premenovaný na Poltava. Zošrotovaný bol v roku 1950.

Kategória:Trieda Admirál Hipper
Kategória:Nemecké ťažké krížniky
Huygensov princíp

**Huygensov princíp** je jeden z opisov šírenia vĺn. Podľa Huygensovho princípu sa vlnenie šíri tak, že všetky body priestoru, do ktorého sa vlnenie v určitom okamihu t dostane, sa stávajú bodovými zdrojmi vlnenia a elementárnych vlnoplôch. Vlnoplocha v čase t + dt je obálkou takýchto elementárnych vlnoplôch.
Huygensov princíp platí len v priestoroch s nepárnou priestorovou dimenziou (jedna, tri, atď.). Je to dané vlastnosťami diferenciálnych rovníc, z ktorých Huygensov princíp vyplýva.
Tento princíp vyslovil v roku 1678.
## Iné projekty

Kategória:Vlnenie